open-index/open-wikipedia-markdown huggingface dataset:
Dibaeis

***Dibaeis*** estas genro de likeno el la familio *Icmadophilaceae* kun krusteca talo kaj stipaj apotecioj.

## Specioj 
En 1993 Gierl kaj Kalb relaboris la genron kaj priskribis speciojn.
* *Dibaeis absoluta* (Tuck.) Kalb & Gierl 1993
* *Dibaeis arcuata* (Stirt.) Kalb & Gierl 1993
* *Dibaeis baeomyces* (L. f.) Rambold & Hertel 1993
* *Dibaeis birmensis* Kalb & Gierl 1993
* *Dibaeis columbiana* (Vain.) Kalb & Gierl 1993
* *Dibaeis cretacea* Elix & Kantvilas 1993
* *Dibaeis fungoides* (Sw.) Kalb & Gierl 1993
* *Dibaeis globulifera* Kalb & Gierl 1993
* *Dibaeis holstii* (Müll. Arg.) Kalb & Gierl 1993
* *Dibaeis inaequalis* Kalb & Gierl 1993
* *Dibaeis rosea* (Pers.) Clem. 1909
* *Dibaeis sorediata* Kalb & Gierl 1993
* *Dibaeis stipitata* Kalb & Gierl 1993
* *Dibaeis umbrelliformis* Kalb & Gierl 1993
* *Dibaeis weberi* (J.W. Thomson) Kalb & Gierl 1993

## Notoj kaj referencoj 
* Listo de la likenoj kaj nelikeniĝintaj fungoj de Francio fare de Klaŭdo Roux 2012 pdf

## Eksteraj ligiloj 
* 
* 
* *Dibaeis baeomyces* Paĝaro pri likenoj  

Kategorio:Lecanoromycetes
Kategorio:Likenoj
9704 Georgebeekman

'*9704 *Georgebeekman'''* estas asteroido de la asteroida zono, malkovrita la  de la usona astronomo Tom Gehrels de la Observatorio de la Monto Palomar kaj de la nederlandaj geastronomoj Ingrid van Houten-Groeneveld kaj Cornelis Johannes van Houten, de la observatorio de Leiden (Nederlando) en la kadro de la "Dua Enketo pri Trojanoj" ().

## Nomo 
Ĝi estis nomita en honoro de *George W. E. Beekman*, unu el la plej bonaj nederlandaj sciencaj verkistoj en la kampo de la astronomio, konata pro liaj ĉiusemajnaj kontribuojn en la taggazeto *NRC Handelsblad*. Li estis ĉefredaktoro de la nederlanda astronomia revuo *Zenit'' kaj ano de la edita estraro de tiu ĉiumonata revuo.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1973
Arnex-sur-Nyon

**Arnex-sur-Nyon** estas komunumo en la distrikto Nyon en Kantono Vaŭdo, Svislando. Ĝi havis 187 loĝantojn je la 31-a de decembro 2012.

## Geografio 
La komunumo Arnex-sur-Nyon situas sude de la rivereto *Boiron de Nyon* sur la ebenaĵo inter la Lago Lemano kaj la Ĵurasa Montaro. La komunumo troviĝas 3,5 kilometrojn okcidente de la distriktĉefurbo Nyon kaj proksimume 15 kilometrojn nordoriente de Ĝenevo. Al la komunumo krom la vilaĝo Arnex apartenas kelkaj izolitaj bienoj.

La teritorio de la komunumo etendiĝas sur areo de 2,04&nbsp;km², de kiuj 12,9% estas kovritaj de arbaro, 76,7% servas por agrikulturo kaj 8,6% por setlado.

## Najbaraj komunumoj 
La komunumo Arnex-sur-Nyon limas en nordo al Borex, en oriento al Eysins, Crans-près-Céligny, en sudsudokcidento al Céligny (GE), kaj en okcidento al Crassier.

## Trafiko 
Tra Arnex-sur-Nyon pasas la kantona ĉefvojo n-ro 122 de Nyon al Divonne-les-Bains en Francio kaj en sudo la svisa aŭtovojo A1, kies plej proksima alveturejo Nyon situas proksimume 3 kilometrojn oriente de la komunumo. Pere de la poŝtaŭtolinio de Nyon al Coppet la komunumo estas konektita al la publika transportreto.

## Historio 
La unua dokumenta mencio de Arnex-sur-Nyon datiĝas el la jaro 1154 kiel *Arnai*. Dum mezepoko la nobeluloj de Arney verŝajne estis vasaloj de la Baronoj de Prangins. En la jaro 1295 Arnex fariĝis feŭdo de la Grafoj de Savojo. Ankaŭ la nobeluloj de Gingins kaj la Abatejo Bonmont posedis dum mezepoko bienojn en Arnex. Sub la berna regado de 1536 ĝis la Helveta Revolucio de 1798 Arnex-sur-Nyon apartenis al la Voktejo Nyon kaj ekde la Helveta Revolucio al la samnoma distrikto.

## Vidu ankaŭ 
* Aliaj lokoj kun la nomo Arnex

## Notoj kaj referencoj 
## Eksteraj ligiloj 
* Oficiala retejo de la komunumo Arnex-sur-Nyon
9712 Naŭplio

**9712 Naŭplio** estas troja asteroido, de Jupitero kiu orbitas ĉe la punkto de Lagrange L4 de la sistemo Suno-Jupitero, en la "Greka Tendaro".

## Malkovro 
Ĝi estis malkovrita la  de la usona astronomo Tom Gehrels de la Observatorio de la Monto Palomar kaj de la nederlandaj geastronomoj Ingrid van Houten-Groeneveld kaj Cornelis Johannes van Houten, de la observatorio de Leiden (Nederlando).

## Nomo 
Ĝi ricevis la nomon de Naŭplio, mita reĝo de Eŭbeo en la helena mitologio kaj patro de Palamedo. Post la falsa akuzo de Odiseo, kiu kaŭzis la morton de Palamedo, Naŭplio ŝipiris al Trojo por venĝi sin. Sed, pro la malkonfirmo de Agamemno, li revenis en sian landon kun sia posvivanta filo Oeakso. Naŭplio tamen havis sian venĝon : li metis lumojn sur klifojn de Eŭbeo, tiamaniere, ke multe da ŝipoj, revenante de Trojo, grundadis.

## Eksteraj ligiloj 
* 
* 
* 

Kategorio:Trojaj asteroidoj
Kategorio:Malkovrita de Cornelis Johannes van Houten
Kategorio:Malkovrita de Tom Gehrels
Kategorio:Malkovrita de Ingrid van Houten-Groeneveld
Kategorio:Astronomiaj objektoj malkovritaj en 1973
Envica domo

eta|250ra|
eta|dekstra|250ra| 
**Envica domo** estas domo kiu situas en vico kaj je ambaŭ flankoj estas enfermita de alia, plejofte identa domo. Ofte estas 4 aŭ pli da domoj en la vico, kun je ambaŭ anguloj anguldomo kiu plejofte havas pli grandan terpecon, kaj kelkfoje aŭtejon. Envicaj domoj ĝenerale havas antaŭ- kaj postĝardenon.

## Literaturo 
* Daniel Arnold (eld.): *In deutschen Reihenhäusern*, "En germanaj envicaj domoj", eldonejo Callwey, Munkeno 2008, ISBN 978-3-7667-1790-0.
* Guido Brendgens: *Der neue urbane Trend Townhouse. Ein taugliches Instrument zur Reurbanisierung?*, "La nova urboplana tendenco 'urbodomo'. Ĉu taŭga instrumento por reurbanigo?". Ĉe: *Ausdruck und Gebrauch.* Dresdner wissenschaftliche Halbjahreshefte für Architektur Wohnen Umwelt, 8. Heft, II/2007, paĝoj 15–28; Shaker, Akeno 2007, ISBN 978-3-8322-7014-8.
* Klaus Theo Brenner, Helmut Geisert, Anke Bruse: *Das städtische Reihenhaus. Geschichte und Typologie*, "La urba envica domo. Historio kaj tipologio", eldonejo Krämer, Stuttgart/Zürich 2004, ISBN 978-3-7828-1518-5.
* Stefan Muthesius: *Das englische Reihenhaus. Die Entwicklung einer modernen Wohnform*, "La angla envica domo. La evoluo de moderna vivformo", en la serio *Die Blauen Bücher*. Verlag Langewiesche, Königstein im Taunus 1990, ISBN 3-7845-8071-8.

## Eksteraj ligiloj 
* Pri diversaj domtipoj en Svedio

Kategorio:Arkitekturo
Kategorio:Domo
Bogis-Bossey

**Bogis-Bossey** estas komunumo en la distrikto Nyon en Kantono Vaŭdo, Svislando. Ĝi havis 806 loĝantojn je la 31-a de decembro 2012.

## Geografio 
La komunumo Bogis-Bossey situas ĉe la orienta flanko de la valebenaĵo de la rivero Versoix proksimume 3 kilometrojn nordokcidente de la Lago Lemano ĉe la landlimo al Francio. En okcidento de la komunumo situas la naturprotekta marĉo apud la bordo de la rivero Versoix. La komunumo konsistas el la du vilaĝoj Bogis kaj Bossey.

La teritorio de la komunumo etendiĝas sur areo de 2,45 km², de kiuj 26,5% estas kovritaj de arbaro, 59,2% servas por agrikulturo kaj 13,1% por setlado.

## Najbaraj komunumoj 
La komunumo Bogis-Bossey limas en nordo al Crassier, en oriento al Céligny (GE), en sudoriento al Founex, en sudo al eksklavo de Céligny (GE), en sudokcidento al Chavannes-de-Bogis, kaj en okcidento kaj nordokcidento al Divonnes-les-Bains (Francio).

## Trafiko 
Tra Bogis-Bossey pasas konekta vojo de Crassier al Chavannes-de-Bogis kaj la svisa aŭtovojo A1, kies plej proksima alveturejo Coppet situas 1 kilometron sudokcidente de la komunumo sur la teritorio de la komunumo Chavannes-de-Bogis.

## Historio 
La unua dokumenta mencio de Bogis-Bossey datiĝas el la jaro 1135 kiel *Bittgeium ad pontetulum*. Dum mezepoko Bogis estis agrikultura bieno de la Abatejo Bonmont. En la jaro 1542 Bogis estis transdonita kiel senjorujo al la predikanto Antoine Saunier kaj ek de tiam formis subvoktejon de la Voktejo Bonmont, kiu en la jaro 1711 disiĝis de la Voktejo Nyon.
La senjorueco apartenis sinsekve al diversaj familioj, inter kiuj troviĝis la familio Turrettine de Ĝenevo, kiu en la jaro 1722 konstruis la kastelon en Bossey. Post la Helveta Revolucio de 1798 ĝi estis atribuita al la Distrikto Nyon.

## Notoj kaj referencoj 
## Eksteraj ligiloj 
* Oficiala retejo de la komunumo Bogis-Bossey
Polinio

eta|Marbordaj polinioj estas produktataj en Antarkto de katabataj ventoj.
eta|Katabataj ventoj elirante el glaciejo.

**Polinio** estas areo de malferma akvo ĉirkaŭata de marglacio. Ĝi estas nune uzata kiel geografia termino por areo de nefrostita maro ene de la glaciejo. Ĝi estas lingvoprunto el rusa полынья (polinia), kio aludas al natura glacitruo, kaj estis adoptita en la 19a jarcento de polusaj esploristoj por priskribi navigeblajn partojn de la maro. Dum pasintaj jardekoj ekzemple kelkaj polinioj kiaj tiu de Weddell daŭris dum multaj vintroj (1974–1976).

[eta|maldekstre|250px|Vostonaĝilo de [narvalo en polinio de la Bafina Golfo.]]

## Notoj 
## Eksteraj ligiloj 
* International North Water Polynya Study (NOW) 
* Polynya north of Alaska  ĉe NASA Terobservatorio

Kategorio:Geografio
Kategorio:Polusoj
Kategorio:Glacio
Kategorio:Norda Poluso
Crassier

**Crassier** estas komunumo en la distrikto Nyon en Kantono Vaŭdo, Svislando. Ĝi havis 1051 loĝantojn je la 31-a de decembro 2012.

## Geografio 
La komunumo Crassier situas sur la norda flanko de la rivereto *Boiron de Nyon* sur la ebenaĵo inter la Lago Lemano kaj la Ĵurasa Montaro apud la landlimo al Francio, proksimume 6 kilometrojn okcidentnordokcidente de la distriktĉefurbo Nyon kaj 15 kilometrojn nordoriente de la urbo Ĝenevo.

La teritorio de la komunumo etendiĝas sur areo de 2,03&nbsp;km², de kiuj 8,8% estas kovritaj de arbaro, 69,1% servas por agrikulturo kaj 21,1% por setlado.

## Najbaraj komunumoj 
La komunumo Crassier limas en nordo al Chéserex,en oriento al Borex, en sudoriento al Arnex-sur-Nyon, en sudsudoriento al la ĝeneva eksklavo Céligny, en sudsudokcidento al Bogis-Bossey, en okcidento al Divonne-les-Bains (Francio), kaj en nordokcidento al La Rippe.

## Trafiko 
Tra Crassier pasas la kantona ĉefvojo n-ro 122 de Nyon al Divonne-les-Bains en Francio. Sude de la komunumo pasas la svisa aŭtovojo A1, kies plej proksima alveturejo Coppe situas proksimume 3 kilometron sudokcidente de la komunumo sur la teritorio de Chavannes-de-Bogis. Pere de la poŝtaŭtolinioj de Nyon al Coppet kaj al La Rippe la komunumo estas konektita al la publika transportreto. La iama fervojo de Nyon al Divonne-les-Bains estis fermita en la jaro 1965.

## Historio 
La unua dokumenta mencio de Crassier datiĝas el la jaro 1123 kiel *de Craceio*. Dum mezepoko la vilaĝo apartenis al la nobela familio de Crassier, kiu estis menciita ek de 1123. Sub la berna regado de 1536 ĝis la Helveta Revolucio la loko apartenis al la Voktejo Nyon. En la jaro 1564 la loko estis dividita al du partoj surbaze de la kontrakto de Laŭzano, kiu fiksis la limon inter Berno kaj la Lando de Gex. La franca parto hodiaŭ nomiĝas Crassy kaj apartenas al la komunumo Divonne-les-Bains. En la 18-a jarcento Crassier estis malgranda senjorujo kun propra tribunalo. Post la Helveta Revolucio de 1798 la komunumo estis atribuita al la Distrikto Nyon. De 1839 ĝis 1878 la komunumo estis metita sub tutela kontrolo de la kantono.

## Notoj kaj referencoj 
## Eksteraj ligiloj 
* Oficiala retejo de la komunumo Crassier
Ĝemela domo

[eta|Tre granda duobla domo en [Washington D.C.|Vaŝingtono, konstruita en 1868.]]
[eta|Duobla domo en [Jugendstil en Bonn, Germanio.]]
**Ĝemela domo** estas domo ĉe kiu du domoj havas komunan intermuron. La du interligitaj domoj ne havas ligojn kun aliaj domoj.

Ofte la du domoj estas reciprokaj spegulbildoj, sed ne ĉiam. Unu de la kaŭzoj de la ekesto de tiu domtipo estas la ebleco de la loĝontoj kune porti la konstrukostojn: la konstruisto povas pli malmultkoste konstrui ĝemelan domon ol du izolitajn.

Ĝemelaj domoj por la unua fojo estis konstruitaj en Anglio en la dua duono de la 19-a jarcento.

[eta|maldekstra|Ĝemela domo je la Amsterdamseweg en [Amstelveen, Nederlando.]]

Kategorio:Arkitekturo
Kategorio:Domo
Nototeniedoj

**Nototeniedoj** estas la familio *Nototheniidae* de akantopterigaj fiŝoj, enhavanta ĉirkaŭ 50 speciojn en 13 genroj. Ili estas tradicie lokitaj en la grupo de Perkoformaj kun siaj parencoj, sed kiel ĉiuj stirpoj en la "Perkoformaj", ties fakta rilataro ne estas ankoraŭ determinita certe.

## Specioj 
* Kalva nototeno, *Pagothenia borchgrevinki*
* Antarkta arĝentfiŝo, *Pleuragramma antarcticum*
* Patagonia dentofiŝo, *Dissostichus eleginoides*
* Antarkta dentofiŝo, *Dissostichus mawsoni*
* Marmora nototenio, *Notothenia rossii*
Saint-Cergue

**Saint-Cergue** estas komunumo en la distrikto Nyon en Kantono Vaŭdo, Svislando. Ĝi havis 2147 loĝantojn je la 31-a de decembro 2012.

## Geografio 
La komunumo Saint-Cergue situas en la Ĵurasa Montaro. La komunumo konsistas el la vilaĝoj Saint-Cergue kaj La Cure (ĉe la franca landlimo), kaj la setlejoj Les Chesaux, La Chenalette, Les Pralies, Guinfard kaj Les Mouilles, kaj diversaj izolitaj bienoj.

La teritorio de la komunumo etendiĝas sur areo de 24,28&nbsp;km², de kiuj 61,9% estas kovritaj de arbaro, 31,5% servas por agrikulturo kaj 5,8% por setlado.

## Najbaraj komunumoj 
La komunumo Saint-Cergue limas en nordo al Arzier-Le Muids, en oriento al Givrins, en sudoriento al Trélex, en sudo al Gingins, en sudokcidento al Prémanon (Franĉ-Konteo, Francio), kaj en okcidento al Les Rousses (Franĉ-Konteo, Francio).

## Trafiko 
Tra Saint-Cergue pasas la kantona ĉefvojo n-ro 123 de Nyon al Les Rousses en Francio. Kaj de Saint-Cergue la kantona vojo n-ro 125 kondukas al Arzier. La plej proksima alveturejo al la svisa aŭtovojo A1 situas 10 kilometrojn sudsudoriente de la komunumo apud Nyon. Pere de la mallarĝspura fervojlinio de  al , kiu ĝis 1958 kondukis ĝis al Morez en Francio, la komunumo estas konektita al la publika transportreto.

## Historio 
La unua dokumenta mencio de Saint-Cergue datiĝas el la jaro 1110 per la vortoj *ecclesiam Sancti Cyrici*. Sur la komunuma teritorio estis trovitaj restaĵoj de romia setlejo kaj tombokampoj el la La-Tène-epoko kaj la frua mezepoko. Ekde la jaro 1110 la regiono apartenis al la Abatejo Saint-Claude, kiu ĝin koncedis en la jaro 1279 kiel feŭdo al la Senjoroj de Thoire-Villars. Tiuj senjoroj konstruis en la jaro 1299 burgon, kiu estis detruita dum la Burgonjaj Militoj. En la jaro 1350 la abatejo koncedis la subvoktejon Saint-Cergue al la familio de Chalon kaj garantiis en la jaro 1357 per letero liberecojn al la civitanoj. En la jaro 1412 la Grafoj de Savojo konkeris la burgon por kontroli la pasejon. En la 15-a jarcento la jurisdikcio pri la regiono estis koncedita al la savoja subvokto de Nyon, dum la rajtoj de la subvokto de la Abatejo Saint-Claude estis limigitaj al la urbeto Saint-Cergue. Saint-Cergue apartenis sub la berna regado de 1536 ĝis la Helveta Revolucio de 1798 al la Voktejo Nyon kaj ekde la Helveta Revolucio, ĝi estas komunumo de la Distrikto Nyon.

## Vidu ankaŭ 
* Saint-Cergues, komunumo en Francio
* La Cure (stacidomo)
* La Givrine (stacidomo)
* Les Pralies (stacidomo)
* St-Cergue (stacidomo)
* St-Cergue Les Cheseaux (stacidomo)

## Notoj kaj referencoj 
## Eksteraj ligiloj 
* Oficiala retejo de la komunumo Saint-Cergue

## Bildoj 

Dosiero:La-Cure-Douane.jpg|Doganejo La Cure
Dosiero:Nyon-La Cure 07.jpg|Trajno de  al 
Dosiero:Saint-Cergue Maison Lamartine.jpg|Domo Lamartine
9716 Severina

'*9716 *Severina'''* estas asteroido de la asteroida zono, malkovrita la  de la svisa astronomo Paul Wild elde la Observatorio Zimmerwald apud Berno.

## Nomo 
Ĝi estis nomita en memoro de *Severina Feitknecht-Gallati'' (1945–2000, origina de Glaruso, la sama urbo kiel la malkovrinto, kaj tre ŝatata kuracistino en Interlaken. Ŝi ankaŭ estis persistema montogrimpistino, kiu mortis en tragika akcidento en la Bernaj Alpoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul Wild
Kategorio:Astronomiaj objektoj malkovritaj en 1975
(9710) 1964 VN1

**(9710) 1964 VN1** estas asteroido de la asteroida zono, malkovrita la  elde la Observatorio de Purpura Monto, apud Nankingo (Ĉinio).

## Eksteraj ligiloj
* 
* 
* 

Kategorio:Asteroidoj de la ĉefa zono
Kategorio:Astronomiaj objektoj malkovritaj en 1964
Kategorio:Malkovrita de Observatorio de Purpura Monto
9711 Želetava

'*9711 *Želetava'''* estas asteroido de la asteroida zono, malkovrita la  de la svisaj astronomoj Paul Wild kaj Ivo Baueršíma elde la Observatorio Zimmerwald apud Berno.

## Nomo 
Se oni konsideras la pitagoran rilaton 13:12:5 inter 8964 (8964 Corax) 9735 (3735 Třeboň) kaj 9711; Želetava estas malgranda moravia urbeto proksime de la centro de la hipotenuzo de simila triangulo kun mallonga kateto centrita sur Třeboň, Sud-Bohemio, kaj longa kateto iranta tra *Vranov* (korvo, Corvus), Moravio, kaj *Raabs'' (korvo, Corax), Aŭstrio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Paul Wild
Kategorio:Astronomiaj objektoj malkovritaj en 1972
9843 Braidwood

'*9843 *Braidwood''''' estas asteroido de la asteroida zono, malkovrita la  de la aŭstralia astronomo Robert H. McNaught elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras Thomas Braidwood (1715–1806), skotan instruiston por surduloj, kiu fondis la unuan britan "Akademion por la Surduloj kaj Mutuloj" en Edinburgo en 1760. Li poste movis la lernejon al Londono kaj daŭrigis tiun laboron ĝis sia morto. Li disvolvis siajn proprajn interaktivajn teknikoj por instrui.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Robert H. McNaught
Kategorio:Astronomiaj objektoj malkovritaj en 1989
9714 Piazzismyth

'*9714 *Piazzismyth''''' estas malgranda malhela asteroido de la asteroida zono, malkovrita la  de la aŭstralia astronomo Robert H. McNaught elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en memoro de la brita astronomo Charles Piazzi Smyth (1819–1900), kiu pasis unu jardekon en Sud-Afriko, laborante en pozicia astronomio kaj geodezio, antaŭ preni la postenon de Dua Reĝa Astronomo por Skotlando. Li estis pioniro en provo de astronomiaj situejoj en Tenerifo kaj aliaj en altaj altitudoj. Li kontribuis al la disvolvo de la spektroskopio, precipe de la Suno.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Robert H. McNaught
Kategorio:Astronomiaj objektoj malkovritaj en 1975
Life in the Freezer

**Life in the Freezer** (vivo en la frostujo) estas serio de prinaturaj dokumentaj filmoj fare de BBC verkita kaj prezentita de David Attenborough, unuafoje elsendita en Granda Britujo el la 18a de novembro 1993. La serio estas parto de la *Seriaro Vivo* kaj estis produktorita fare de la National Geographic Society kaj de Lionheart International, Inc. La produktoro estis Alastair Fothergill kaj la muziko estis komponita de George Fenton.

Kategorio:Britaj televidaj serioj
Kategorio:Dokumentaj filmoj
Kategorio:Televidaj programoj de BBC
9853 l'Épée

'*9853 *l'Épée''''' estas malgranda, ne tre hela asteroido de la asteroida zono, malkovrita la  de la aŭstralia astronomo Robert H. McNaught elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en memoro de la abato Charles-Michel de l'Épée (1712–1789), franca edukisto de la surduloj. Motivita de religia konvinko, humaneca koncerno kaj filozofia kredo laù kiu surduloj kapablas akiri lingvon, li fondis la unuan liberan publikan lernejon por surduloj en 1760. Li publikigis sian metodon por kuraĝigi ties adoptadon.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Robert H. McNaught
Kategorio:Astronomiaj objektoj malkovritaj en 1991
Peka Peka

eta|300px|dekstra|Strando de Peka Peka, alnorde.

**Peka Peka**, foje **Pekapeka**, estas malmulte loĝata marborda loko ĉe la marbordo Kapiti de la Norda Insulo de Novzelando. Ties populacio laŭ la censo de 2001 estas nur 195, kun pliiĝo de 35.4% aŭ 51 homoj ekde la censo de 1996.

Peka Peka estis subite internacie fama kiam junulo de Imperiestra pingveno, nomita *Happy Feet*, aperis sur la strando de Peka Peka la 21an de Junio de 2011. La Imperiestra pingveno kutime troviĝas nur en Antarkto.

## Referencoj 
Kategorio:Geografio de Nov-Zelando
Károly Ráth (historiisto)

**Károly Ráth** [kAroj rAt], laŭ hungarlingve kutima nomordo **Ráth Károly** estis hungara historiisto, arkivisto, membro korespondanta de Hungara Scienca Akademio (1858). Lia filo estis Zoltán Ráth
eta|Károly Ráth
Károly Ráth http://mek.oszk.hu/03600/03630/html/r/r21188.htm naskiĝis la  1829 en Győr, li mortis la  1868 en Győr.

## Biografio 
Károly Ráth lernis en sia naskiĝurbo, poste en Pozono. Li batalis dum la hungara revolucio en la hungara armeo. Baldaŭe li ekhavis postenon en Győr en biblioteko, krome li esploris en diversaj arkivejoj. En 1861 li helpis fondi lokan periodaĵon, baldaŭe societon. Inter 1861-1867 li estis arkivisto en Győr. En 1862 li edziĝis. Li ofte okupiĝis pri historio de Győr (historia departemento).

## Verkaro (elekto) 
* *A magyar királyok hadjáratai, utazásai és tartózkodási helyei* (Militiroj, vojaĝoj kaj ripozejoj de la hungaraj reĝoj), (1861)
* *Hazai okmánytár (Codex diplomaticus patrius) (1865-1867)
* *A libényi templom Moson megyében'' (1874)

## Fontoj 
* hungarlingva biografio (la teksto estas legebla maldekstre post klako al litero R kaj serĉante ĝin el la aboco-listo)
* hungarlingva biografio
* hungarlingva biografio (la teksto estas legebla pli malsupre

Kategorio:Hungaraj historiistoj
Kategorio:Hungaraj arkivistoj
Kategorio:Hungaraj akademianoj
Annamari Dancs

**Annamari Dancs** [danĉ] rumania hungara kantistino naskita en Sfântu Gheorghe la 11-an de marto 1981.

## Kariero 
Annamari Dancs diplomitiĝis pri kanto en Muzikakademio de Kluĵo en 2006. Ŝi koncertas de 1998. De 2008 ŝi estis kantistino, programgvidanto en la hungara elsendo de la Rumana Televido. Ŝia kanto *Live for your Life* en 2009 akiris al ŝi internacian rekonon. En printempo 2010 ŝi debutis en Nacia Operetteatro Ion Dacian de Bukareŝto. De oktobro 2010 ŝi estas gastkantistino de Operetteatro de Budapeŝto. En 2008 en la Festivalo Cerbul de Aur de Braŝovo ŝi gajnis publikpremion. En 2013 ŝi estis distingita per Memorringo Rózsi Bársony.

## Fonto 
* Erdélyi magyar kikicsoda, 2010.
* Persona retpaĝo 
* Premio

.

Kategorio:Rumanujaj hungaraj kantistoj
Dominiko Gundisalvo

**Dominiko Gundisalvo**, aŭ Gundisalvi aŭ Gundissalvi (ĉirkaŭ 1105 – ĉirkaŭ 1181), estis hispana skolastika filozofo kaj tradukisto el la araba kaj juda al la hispana kaj latina lingvoj.

## Biografio 
Arkidiakono de Cuéllar, najbare de Segovia, Gundisalvo, bona konanto de la greka kaj latina lingvoj, estis membro de la Kolegio de Toledo, skolo de tradukistoj el la araba kaj hebrea lingvoj, estigita en la 12-a jarcento de la ĉefepiskopo de tiu urbo, Raimondo el Sauvetat. Dekomence ĝi tradukis al la tiutempa kastilia kaj poste al la latina, iom post iom konsistigante la *Corpus aristotelicum arabum* (Aristotela araba korpuso).

Kune kun Johano el Sevilo, Gundisalvo tradukis la verkojn de al-Kindi, de al-Farabi, de Aviceno kaj de al-Ghazali; kaj kompilis ankaŭ verkojn proprajn, filozofiajn kiel la *De divisione philosophiae* kaj teologiajn kiel *Pri la kredo de la mondo*, *Pri la senmorteco de la animo*, reprenita de Vilhelmo el Aŭvernjo, *Pri la animo* kaj *Pri la unueco kaj unu*, iam atribuita al Boecio.
eta|dekstra|220px|Arablingva *Kanono* de Aviceno, unu el la aŭtoroj preferataj de Gundisalvo.

Al li estas atribuata la latinigo de la fama prifilozofa verko ينبوع الحياة (Yanbu` al-hayat), kiu latine sonas *Fons vitae* (Fonto de la vivo) tre aprezita inter la skolastikuloj. Tiu verko disvolviĝas per dialogo inter majstro kaj disĉiplo.

Ankaŭ la klasifikado de la mekanikaj artoj kiel la geometrio aplikata, origine araba, estis de li disvastigita en Okcidento kaj adoptita de Alberto la Granda kaj de Tomaso de Akvino

## Bibliografio 
* R. H. Popkin, *The Columbia History of Western Philosophy*, New York, 1999
* Alonso del Real Montes, Concepción; Soto Bruna, María Jesús (1999): *De processione mundi: estudio y edición crítica del trabajo de Domingo Gundisalvo*. Pamplona, 84-313-1715-9 aŭ 978-84-313-1715-7.
* Fidora, Alexander: «La Recepción de San Isidoro de Sevilla por Domingo Gundisalvo (1110-1181): Astronomía, Astrología y Medicina en la Edad Media», *Mirabilia, 1* 
* Fidora, Alexander: «Domingo Gundisalvo y el resurgimiento epistemológico de la filosofía aristotélica», *Anuario de Historia de la Iglesia,* (1133-0104) año 2004/vol. XII, Universidad de Navarra, Pamplona, pp. 363-370 .

## Eksteraj ligiloj 
* BBK, en la germana
* Domingo Gundisalvo en la Biblioteca Virtual Ignacio Larramendi.
* Domingo Gundisalvo en biografiasyvidas.com.
* Domingo Gundisalvo en Artehistoria .

Kategorio:Filozofio de scienco
Kategorio:Tradukistoj el la araba al la latina
Kategorio:Katolikaj filozofoj
Kategorio:Personecoj ligitaj al Segovio
9850 Ralphcopeland

'*9850 *Ralphcopeland''''' estas asteroido de la ĉefa asteroida zono, ne malproksima de la orbita resonanco 1:2 kun Marso.

## Malkovro 
Ĝi estis malkovrita la  de la aŭstralia astronomo Robert H. McNaught elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝi estis nomita en memoro de la angla astronomo Ralph Copeland (1837–1905), tria Reĝa Astronomo por Skotlando. Li faris pervidajn spektroskopiajn observojn de kometoj, malkovris  per pervida spektroskopio, kaj nebulozojn uzante la teleskopon de 72 coloj de Lord Rosse. Li multe vojaĝis en varia kariero, kiu inkludas observojn de du pasadoj de Venuso.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Robert H. McNaught
Kategorio:Astronomiaj objektoj malkovritaj en 1990
György Pál Rédei

**György Pál Rédei** [djordj], laŭ hungarlingve kutima nomordo **Rédei György Pál,** angle *George P. Redei* estis hungara-usona biologo, agronomo, profesoro, genetikisto, membro ekstera de Hungara Scienca Akademio (1990).
György Pál Rédei http://tudosnaptar.kfki.hu/historia/egyen.php?namenev=redeigyp naskiĝis la  1921 en Vieno. Li mortis la  2008 en Nashville.

## Biografio 
György Pál Rédei ricevis abiturienton en Pápa en 1939, poste li eklaboris en la familia bieno. Jam tiam li sukcese bredadis kaj selektis leporojn. Li plulernis en ĉeflernejo en Mosonmagyaróvár inter 1941-1949. Dum la frua socialismo li estis nomita "riĉkamparano", tiujn homojn oni plej ofte persekutis. Spite tion li trovis laborlokon, kie li okupiĝis pri tomatoj kaj tritikoj. Post la revolucio en 1956 li migris al Usono, kie li havis eblecon esplori plu. Li estis la unua esploristo de Arabidopsis thaliana, krome li instruis en universitato en Misurio, eĉ hejmenveninta en Universitato de Budapeŝto.

## Verkaro (elekto) 
* *Basic Plant Genetics* - eldonita kvinfoje
* *Genetika* - angle, hungare, ĉine
* *Genetics manual – Current theory, concepts and terms* (1998)
* *The encyclopedic dictionary of genetics, genomics, and proteomics* (2003)

## Fontoj 
* hungarlingva biografio kun foto
* biografio kun foto 

Kategorio:Hungaraj biologoj
Kategorio:Hungaraj profesoroj
Kategorio:Usonaj biologoj
Kategorio:Hungaraj akademianoj
Károly Rédei (lingvisto)

**Károly Rédei** [kAroj], laŭ hungarlingve kutima nomordo **Rédei Károly** estis hungara lingvisto, profesoro, membro ekstera de Hungara Scienca Akademio (1990).

Károly Rédei http://www.unideb.hu/portal/hu/node/1318  naskiĝis kiel *Radanovics Károly* la  1932 en Nagykanizsa. Li mortis la  2008.

## Biografio 
Károly Rédei frekventis piaristan gimnazion en sia naskiĝurbo, universitaton en Budapeŝto inter 1951-1955. En 1957 li kolektis tekstojn en Leningrado. Ekde 1960 li laboris en lingvista instituto. Post 4 jaroj li denove esploris en Sovetunio. En 1967 li doktoriĝis. En 1971 li ekinstruis en universitato en Szeged, kie li atingis la instruan rangon titulara profesoro. Ekde 1974 ĝis la pensiuliĝo li instruis en universitato en Vieno jam kiel ordinara profesoro. Li okupiĝis konstante pri Ob-ugra lingvaro. Li ricevis premiojn inter 1983-2004, aparte menciinda finna premio en 1985.

## Verkaro (elekto) 
* *Die Postpositionen des Syrjänischen unter Berücksichtung des Wotjakischen* (1962)
* *Zyrian Folklore Texts* (1978)
* *Zu den indogermanisch–uralischen Sprachkontakten* (1986)
* *Őstörténetünk kérdései* (1998)

## Fontoj 
* hungarlingva biografio kun foto (la teksto estas legebla plej malsupre) 
* hungarlingva biografio 

Kategorio:Hungaraj lingvistoj
Kategorio:Hungaraj profesoroj
Kategorio:Hungaraj akademianoj
La Gramatika Karaktero de la Esperantaj Radikoj

***La Gramatika Karaktero de la Esperantaj Radikoj***  eldonita en 1938 en Budapeŝto, estas studo pri vortfarado verkita de Kálmán Kalocsay. La teksto estas reeldonita en 1980. Ĝi ankaŭ reaperis en 1965 en *Amerika Esperantisto* (numero 10-12), rete legebla.

## Referencoj 
## Vidu ankaŭ 
* *Fundamentaj Reguloj de la Vort-teorio en Esperanto*
* *Kompleta Gramatiko kaj Vortfarado de Esperanto*
* *Pledo por Unueca Lingvo*
* *Skizo por Racia Teorio de Vortigado*
* *Sur la Vojoj de la Analiza Skolo*
* *Vorto kaj Vortelemento en Esperanto*

## Eksteraj ligiloj 
* Katalogo de CDELI
* Katalogo de Esperantomuzeo kaj Kolekto por Planlingvoj
* Katalogo de Heredaĵbiblioteko Hendrik Conscience
* Katalogo "Erfgoedbib" en *LibraryThing*

Kategorio:Libroj aperintaj en 1980
Kategorio:Gramatiko de Esperanto
Kategorio:Vortfarado
Kategorio:Lingvoscienco
Kategorio:Antverpena Lingvo-libraro
Kategorio:Katalogo de CDELI
Kategorio:Katalogo de Esperantomuzeo kaj Kolekto por Planlingvoj
Kategorio:Katalogo de Heredaĵbiblioteko Hendrik Conscience
Kategorio:Verkoj de Kalocsay
Canadian Broadcasting Corporation

La **Canadian Broadcasting Corporation** aŭ en franca *Société Radio-Canada*, oficiale mallongigita kiel **CBC/Radio-Canada**, estas kanada entrepreno kiu servas kiel nacia publika radia kaj televida elsendejoj. La angla- kaj franca-lingvaj servoj de la entrepreno estas komune konataj kiel **CBC** kaj **Radio-Canada** respektive, kaj ambaŭ mallongaj formonomoj estas ankaŭ komune uzataj en aplikebla lingvaĵo por aludi la tutan entreprenaron kiel tuto.

Kvankam kelkaj lokaj stacioj en Kanado antaŭis la fondon de CBC, tiu estas la plej aĝa ekzistanta elsendoreto en Kanado, unuafoje starigita laŭ ties nuna formo la 2an de novembro 1936.

## Interesaĵoj 
Ĝis nun disaŭdigas en la angla, franca kaj 8 indianaj lingvoj.

## Notoj 
## Bibliografio 
* Witmer, Glenn Edward, kaj Jacques Chaput, eds. *50 [i.e. Cinquante] ans de radio: Radio-Canada, 1936-1986*. Montréal, Qué.: Entreprises Radio-Canada, 1986. 47 p., amply ill., chiefly with b&w photos.

## Eksteraj ligiloj 
* Oficiala retejo
* CBC Mobile
* CBC Mobile Text

Kategorio:Kanado
Kategorio:Radioj
Kategorio:Televidoj
Kategorio:Angla lingvo
Kategorio:Franca lingvo
János Móga

**János MÓGA** [mOga] hungara general-leŭtenanto, imperiestra oficiro naskiĝinta en Gázlós en 1785 kaj mortinta la 10-an de novembro 1861 en Mezőerked.

## Kariero 
János Móga estis en somero de 1848 komandanto de Peŝto, de septembro 1848 de hungara nacia armeo sendita kontraŭ Josip Jelačić (Jelaŝiĉ), la 29-an de septembro venkinto de batalo de Pákozd. Post la senarmiĝo de Világos oni kondamnis lin al kvinjara fortikaĵ-kaptiteco. Post tio li vivis sur bieno de sia bofilo György Lázár (grafo) en Mezőerked.

## Fonto 
* Magyar életrajzi lexikon

Kategorio:Hungaraj soldatoj
Gein (amsterdama metrostacio)

eta|

**Gein** estas fina metrostacio sur la linioj 50 kaj 54 de la Metroo de Amsterdamo.

## Vidu ankaŭ 
* Listo de Amsterdamaj metrostacioj
* Amsterdamo
* Metroo de Amsterdamo
* Linio 50 de la metroo de Amsterdamo
* Linio 54 de la metroo de Amsterdamo

## Eksteraj ligiloj 
*  Retejo de GVB

Kategorio:Stacioj de la metroo de Amsterdamo
Kategorio:Linio 50 de la metroo de Amsterdamo
Kategorio:Linio 54 de la metroo de Amsterdamo
Kategorio:Metrostacioj malfermitaj en 1982
Kategorio:1982 en Nederlando
György Lázár (grafo)

**György LÁZÁR** grafo [lAzAr] hungara generalo naskita en Szárhegy la 31-an de marto 1807 kaj mortinta la 24-a de aprilo 1861 en Mezőerked. Li estis la bofilo de generalo János Móga

## Kariero 
György Lázár grafo estis de 8-a de junio majoro, komandanto de honvedbatalio 1-a, gardinto de limo Dráva, poste vickolonelo, kolonelo, generalo. Li partoprenis en la batalo de Pákozd. Post la batalo de Schwechat (30-a de okt.) estis komandanto en Pozsony. La 4-an de januaro 1849 li forlasis en Peŝto la honvedarmeon kaj prezentis sin al enveninta imperiestra armeo.

## Fonto 
* Lenkey Társaság.hu

Kategorio:Hungaraj soldatoj
Tivadar Rédey

**Tivadar Rédey** [rEdei], laŭ hungarlingve kutima nomordo **Rédey Tivadar** estis hungara bibliotekisto, literaturhistoriisto, kritikisto, poeto, membro ordinara de Hungara Scienca Akademio (1947), membro de Societo Kisfaludy (1934), membro de Societo Vajda János. Lia edzino estis Mária Hoffmann, la unua hungara ina bibliotekisto.

Tivadar Rédey http://mek.niif.hu/00300/00355/html/ABC12527/12814.htm naskiĝis la  1885 en Budapeŝto. Li mortis la  1953 en Budapeŝto.

## Biografio 
Tivadar Rédey frekventis universitaton en Budapeŝto, kie li kune lernis kun Mihály Babits. En 1911 li eklaboris en Hungara Nacia Muzeo, sed jam tiam li verkis poemojn. Li edziĝis, la loĝejo iĝis renkontejo de literaturamantoj. Li verkis artikolojn ekzemple en Nyugat kaj Napkelet, sed liaj kritikoj aperis en diversaj gazetoj. Post la 2-a mondmilito li pensiuliĝis en Tutlanda Biblioteko Széchényi.

## Verkaro (elekto) 
* *Jenő Péterfy* (1909)
* *Prizma* (1912) - poemaro
* *Kritikai dolgozatok és vázlatok* (1931)
* ''Hat év magyar színművészete (1940)

## Fontoj 
* hungarlingva biografio kun foto
* hungarlingva biografio kun foto kaj poemoj
* poemoj, fine biografio

Kategorio:Hungaraj bibliotekistoj
Kategorio:Hungaraj literaturhistoriistoj
Kategorio:Hungaraj kritikistoj
Kategorio:Hungaraj poetoj
Kategorio:Hungaraj akademianoj
Kategorio:Budapeŝtanoj
La Rippe

**La Rippe** estas komunumo en la distrikto Nyon en Kantono Vaŭdo, Svislando. Ĝi havis 1024 loĝantojn je la 31-a de decembro 2012.

## Geografio 
La komunumo La Rippe situas en okcidento de Kantono Vaŭdo apud la franca landlimo. Ĝi etendiĝas de la valo de la rivero Boiron de Nyon ĝis al la kresto de la montoĉeno La Dôle en la Ĵurasa Montaro. La komunumo situas 7 kilometrojn okcidente de la distriktĉefurbo Nyon kaj proksimume 22 kilometrojn nordoriente de la urbo Ĝenevo. La komunumo konsistas el la vilaĝoj La Rippe kaj Tranchepied, la setlejo Le Moulin, kaj kelkaj izolitaj bienoj.

La teritorio de la komunumo etendiĝas sur areo de 16,61 km², de kiuj 53,1% estas kovritaj de arbaro, 42,4% servas por agrikulturo kaj 3,6% por setlado.

## Najbaraj komunumoj 
La komunumo La Rippe limas en nordo al Gingins, en oriento al Chéserex, en sudoriento al Crassier, en sudo al Divonne-les-Bains (Rodano-Alpoj, Francio), kaj en okcidento al Prémanon (Franĉ-Konteo, Francio).

## Trafiko 
La Rippe situas flanke de la gravaj trafikvojoj. La komunumo atingeblas pere de konekta vojo ek de la kantona ĉefvojo n-ro 122 de Crassier. La plej proksimaj alveturejoj al la svisa aŭtovojo A1 situas en distanco de proksimume 5 kilometroj sude en Chavannes-de-Bogis kaj okcidente apud Nyon. Pere de poŝtaŭtolinio al Nyon la komunumo estas konektita al la publika transportreto.

## Historio 
La unua dokumenta mencio de La Rippe datiĝas el la jaro 1384 kiel *Rippis*. Sur la komunuma teritorio estis trovitaj restaĵoj de romia instalaĵo kaj de la romia vojo Vy d'Etraz. En la jaro 1025 estis menciita la vilaĝo Pellens, kiu en la 11-a jarcento estis submetita al la Abatejo Saint-Maurice kaj en la jaro 1123 al la Abatejo Bonmont. Tiu vilaĝo estis en la 12-a jarcento forlasita, la iamaj loĝantoj laŭdire translokiĝis al bienoj de la Abatejo Saint-Claude, kiuj en la jaro 1309 estis konceditaj al Bonmont kaj en la jaro 1319 submetitaj al la protekto de la Grafolando Savojo. Dum mezepoko La Rippe apartenis al la Lando de Gex, poste de 1536 ĝis 1564 al la Voktejo Gex, tiam de 1564 ĝis 1598 al la Gubernio Bonmont, kiu estis submetita al la Voktejo Nyon kaj fine de 1711 ĝis la Helveta Revolucio de 1798 al la Voktejo Bonmont. Post la Helveta Revolucio ĝi estis atribuita al la Distrikto Nyon.

## Notoj kaj referencoj 
## Eksteraj ligiloj 
* Rippe.ch Oficiala retejo de la komunumo La Rippe
Planet Earth (televida serio)

***Planet Earth*** (planedo Tero, en angla) estas televida serio de 2006 produktorita de la Naturhistoria Unuo de BBC. Ĝi estis farita dum kvin jaroj kaj estas la plej multekosta prinatura serio de dokumentaj filmoj iam farita de la BBC kaj ankaŭ la unua filmita per altdifina sistemo. La serio estis kunproduktorita de la Discovery Channel kaj de NHK asocie kun la CBC kaj estis priskribita de ties farintoj kiel "la definitiva rigardo al la diverseco de nia planedo".

*Planet Earth* estis unuafoje elsendita en Granda Britio per la BBC One en marto de 2006 kaj premieriĝis post unu jaro en Usono per Discovery Channel. Junie de 2007, ĝi estis montrita en 130 landoj tutmonde. La originala versio de BBC estis rakontita de David Attenborough kaj produktorita de Alastair Fothergill. Por Discovery, la ekzekuta produktoro estis Maureen Lemire, kun la voĉo de Sigourney Weaver anstataŭante tiun de Attenborough.

La serio enhavas dekunu epizodojn, el kiuj ĉiu montras tutmondan rigardon de diferenca biomo aŭ habitato sur la Tero. Fine de ĉiu 50-minuta epizodo, dek-minuta filmeto montras ripete scenojn pri la defioj aŭ filmado de la serio.

## Referencoj
## Literaturo
* Alastair Fothergill studas *Planet Earth*  en *The Times*.
* Teksto ĉe Universal Library studante la serion *Planet Earth* kaj la teknologian fonon.

## Vidu ankaŭ 
* Life (brita televida serio)

## Eksteraj ligiloj
* retejo de Discovery Channel
* *Planet Earth*  ĉe la retejo de Eden (TV kanalo)
* Human Planet BBC per DVD kaj Blu-ray 

Kategorio:Britaj televidaj serioj
Kategorio:Dokumentaj filmoj
Kategorio:Naturhistorio
Kategorio:Televidaj programoj de BBC
Chavannes-des-Bois

**Chavannes-des-Bois** estas komunumo en la distrikto Nyon en Kantono Vaŭdo, Svislando. Ĝi havis 750 loĝantojn je la 31-a de decembro 2012.

## Geografio 
La komunumo Chavannes-de-Bogis situas sur la monteta dorso inter la valo de la rivero Versoix en nordo kaj la Lago Lemano en sudo, en okcidento de Kantono Vaŭdo apud la landlimo kun Francio en distanco de proksimume 10 kilometroj sudokcidcente de la distriktĉefurbo Nyon kaj de proksimume 12 kilometroj norde de Ĝenevo. 

La teritorio de la komunumo etendiĝas sur areo de 2,14 km², de kiuj 35,5% estas kovritaj de arbaro, 51,2% servas por agrikulturo kaj 11,5% por setlado.

## Najbaraj komunumoj 
La komunumo Chavannes-des-Bois limas en nordo al Commugny, en oriento al Tannay, en sudoriento al Mies, en sudo al Versoix (GE),
kaj en okcidento al Grilly (Rodano-Alpoj, Francio).

## Trafiko 
Chavannes-des-Bois situas flanke de la gravaj trafikvojoj. Tra la komunumo kondukas konekta vojo de Chavannes-de-Bogis al Versoix kaj de la vilaĝo konekta vojo kondukas al Tannay. La plej proksima alveturejo al la svisa aŭtovojo A1, kiu pasas laŭlongde de la sudorienta komunumolimo, estas la alveturejo Coppet, kiu situas proksimume 3 kilometrojn orientnordoriente de la komunumo en Chavannes-de-Bogis.

## Historio 
La unua dokumenta mencio de Chavannes-des-Bois datiĝas el la jaro 1316 kiel *Les Chavannes de Sovernyer*. Chavannes-des-Bois apartenis dum mezepoko al la Senjorujo Coppet. La interesojn ricevis en la jaro 1355 la Monaĥejo Bonmont kaj ankaŭ la Senjoroj de Grilly de la Lando de Gex. Sub la berna regado de 1536 ĝis la Helveta Revolucio de 1798 Chavannes-des-Bois apartenis al la Baronejo Coppet en la Voktejo Nyon. Post la Helveta Revolucio ĝi estis atribuita al la Distrikto Nyon.

## Vidu ankaŭ 
* Aliaj lokoj kun la nomo Chavannes

## Notoj kaj referencoj 
## Eksteraj ligiloj 
* Oficiala retejo de la komunumo Chavannes-des-Bois
Chavannes-de-Bogis

**Chavannes-de-Bogis** estas komunumo en la distrikto Nyon en Kantono Vaŭdo, Svislando. Ĝi havis 1005 loĝantojn je la 31-a de decembro 2012.

## Geografio 
La komunumo Chavannes-de-Bogis situas sur la monteta dorso inter la valo de la rivero Versoix en nordo kaj la Lago Lemano en sudo en okcidento de Kantono Vaŭdo apud la landlimo kun Francio en distanco de proksimume 7 kilometroj sudokcidcente de la distriktĉefurbo Nyon kaj de proksimume 15 kilometroj norde de Ĝenevo. La komunumo konsistas el la vilaĝo Chavannes-de-Bogis kaj la vilaĝeto Péguey.

La teritorio de la komunumo etendiĝas sur areo de 2,85 km², de kiuj 8,7% estas kovritaj de arbaro, 58,2% servas por agrikulturo kaj 24,0% por setlado.

## Najbaraj komunumoj 
La komunumo Chavannes-de-Bogis limas en nordoriento al Bogis-Bossey, en oriento al eksklavo de la Céligny (GE), en sudoriento al Founex, en sudo al Commugny, kaj en okcidento kaj nordokcidento al la franca komunumo Divenne-les-Bains (Rodano-Alpoj).

## Trafiko 
Tra Chavannes-de-Bogis pasas la kantona ĉefvojo n-ro 121 de Versoix al Divonne-les-Bains en Francio kaj en sudo la svisa aŭtovojo A1, kies alveturejo Coppet situas sur la komunuma teritorio. Pere de la poŝtaŭtolinio de Nyon al Coppet la komunumo estas konektita al la publika transportreto.

## Historio 
La unua dokumenta mencio de Chavannes-de-Bogis datiĝas el la jaro 1477 kiel *Cabane de Bogiez*. Chavannes-de-Bogis estiĝis en la 13-a jarcento en senarbarejo, kiun atribuis la monaĥoj de Bonmont al samlandaj kamparaj feŭduloj. La Abatejo Bonmont kune kun la Senjoroj de Gex en Chavannes-de-Bogis posedis la jurisdikcion kaj enkasigis la impostojn pere de sia subvokto de La Rippe. Sub la berna regado de 1536 ĝis la Helveta Revolucio de 1798 Chavannes apartenis al la Voktejo Bonmont kaj estis administrita de sespersona konsilio. Post la Helveta Revolucio ĝi estis atribuita al la Distrikto Nyon.

## Vidu ankaŭ 
* Aliaj lokoj kun la nomo Chavannes

## Notoj kaj referencoj 
## Eksteraj ligiloj 
* Oficiala retejo de la komunumo Chavannes-de-Bogis
9719 Yakage

'*9719 *Yakage''''' estas malgranda malhela asteroido de la asteroida zono, malkovrita la  de la japanaj astronomoj Hiroki Kosaj kaj Kiiĉiro Furukaŭa elde la Observatorio Kiso sur la Monto Ontake (gubernio Nagano, Japanio).

## Nomo 
Ĝi ŝuldas sian nomon al la urbo Jakage en gubernio Okajama, kiu, kun Kamogata, estas najbara de la Astrofizika Observatorio de Okajama, filio de la Nacia Observatorio de Japanio.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Hiroki Kosaj
Kategorio:Malkovrita de Kiiĉiro Furukaŭa
Kategorio:Astronomiaj objektoj malkovritaj en 1977
Thomas Geve

**Thomas Geve** (naskiĝinta en 1929 en Szczecin - 27an de aŭgusto 2024, kibuco Jasur, Israelo) estas la pseŭdonimo de juda inĝeniero, verkisto kaj postvivanto de holokaŭsto, de germana origino.

## Vivo 
Li pasigis sian junaĝon en Bytom, antaŭ ol veni al Berlino kun la patrino en 1939. Dum la jaroj de la milito li laboris kelkajn monatojn kiel entombigisto ĉe la juda tombejo de Weißensee apud Berlino.

En junio de 1943 li estis deportita al Aŭŝvico kune kun la patrino, kiu tie murditis. Li restis tie ĝis januaro de 1945 kaj transvivis la t.n. mortigajn marŝadojn. Li poste estis en la koncentrejoj de Groß-Rosen kaj Buchenwald. Tie estiĝis memliberigo de la internigitoj. Estante tro laca por tuj foriri, li restis etan tempon tie kaj faris 79 gravajn desegnaĵojn de la areo: la originalaj nun estas konservitaj ĉe Jad Vaŝem, la kopioj. Poste li atingis hejmon por orfanuloj en Svislando kaj sukcesis renkontiĝi kun la patro en Londono. En 1950 li setlis en Haifa.

## Memoriga laboro 
Liaj travivaĵoj estas rakontitaj en du libroj kaj sur du dokumentadaj filmoj. La unua libro (titolo: *Youth in Chains*) estis tradukita en ses lingvojn, dume la dua libro - kie oni legas lian vivon postmilitan - publikigitis en la germana. Pluse liaj desegnaĵoj estis eldonitaj separite kaj estis la bazo por franca dokumentario. Nuntempe liaj prelegoj pri la holokaŭsto antaŭ gelernantoj en Germanio kaj alie famas.

## Referencoj 
## Verkaro 
* Geve, Thomas (1958): *Youth in Chains*, reeldonita en 1987 en Jerusalemo
* Geve, Thomas (1997): *Es gibt hier keine Kinder - There are no children here; Zeichnungen eines kindliches Historikers - Drawings of a Child Historian* (germane - angle - hebree), Göttingen: Wallstein eldonejo
* Geve, Thomas (2000): *Aufbrüche. Weiterleben nach Auschwitz*, eldonejo Südverlag

## Filmo dokumentada 
* W Rosing, "Thomas Geve - Nichts als das Leben", 1997, 36 min.
* ECPAD, "Il n'y a pas d'enfants ici : Dessins d'un enfant survivant des camps de concentration", 2009, 75 min.

Kategorio:Naskiĝintoj en 1929
Kategorio:Viktimoj de la naziismo
Kategorio:Pseŭdonimoj
Kategorio:Germanaj inĝenieroj
Kategorio:Germanaj judoj
Noord (amsterdama metrostacio)

**Noord**  estas metrostacio sur la linio 52 de la Metroo de Amsterdamo.

## Vidu ankaŭ 
* Listo de Amsterdamaj metrostacioj
* Amsterdamo
* Metroo de Amsterdamo
* Linio 52 de la metroo de Amsterdamo

## Eksteraj ligiloj 
*  Retejo de GVB
*  Retejo de projekto Centrum Amsterdam Noord 

Kategorio:Stacioj de la metroo de Amsterdamo
Kategorio:Linio 52 de la metroo de Amsterdamo
Kategorio:Metrostacioj malfermitaj en 2018
Kategorio:2018 en Nederlando
9721 Doty

'*9721 *Doty'''* estas asteroido de la asteroida zono, malkovrita la  de la usona astronomo Edward L. G. Bowell elde la Stacio Anderson Mesa de la Observatorio Lowell, sud-oriente de Flagstaff (Arizono, Usono).

## Nomo 
Ĝi estis nomita en memoro de la amatora astronomo *Arthur G. Doty'' (1951–1999), kies fervoro inspiris daŭran intereson pri astronomio al liaj familianoj kaj amikoj.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Edward L. G. Bowell
Kategorio:Astronomiaj objektoj malkovritaj en 1980
Saint-Seine-l'Abbaye

'''Saint-Seine-l'Abbaye** aŭ **Sankta Sejno la abatejo''' estas komunumo de la departemento Kostodorio (Francio).
La komunumo kovras la areon de 3,84&nbsp;km². Ĝia loĝantaro laŭ la censo de la jaro 2011 estis 358 homoj.

eta|maldekstra|Limoj de la komunumo
eta|maldekstra|Loĝantara evoluo

## Ekonomio 
Tie estas orfejo.

## Historio 
En 534 Sigo benediktana ermito fondis la abatejon. Sigo estas nun konata kiel Sankta Sejno (france Saint Seine).
De 774 ĝis 780, Benedikto de Aniane vivis en la abatejo. La nuna preĝejo, kiu estis preĝejo de la abatejo, datiĝas de 1225. Ĝi estas gotika.

## Famulo 
* Jean-Baptiste Martenot

## Referencoj 
## Vidu ankaŭ 
* Komunumoj de Côte-d'Or

## Ligiloj  
*Saint-Seine-l'Abbaye en la paĝaro de la komunumaro.

Kategorio:Komunumoj de Côte-d'Or
Paolo Chiavenna

**Paolo CHIAVENNA** estas itala amatora astronomo, kiu laboras en la Observatorio de Sormano.

Laŭ Minor Planet Center li kunmalkovris 15 asteroidojn  kun aliaj astronomoj : Marco Cavagna, Valter Giuliani, Francesco Manca, Piero Sicoli kaj Augusto Testa.

## Notoj kaj referencoj 
## Vidu ankaŭ 
* :Kategorio:Malkovrita de Paolo Chiavenna

Kategorio:Italaj astronomoj
Kategorio:Malkovrintoj de asteroidoj
Surtegmenta apartamento

[eta|Surtegmenta apartamento kun [naĝejo en Novjorko]]
**Surtegmenta apartamento** estas apartamento sur la plej alta etaĝo de apartementaro.

Dum la 1950-aj jaroj ili tre ofte estis konstruitaj en la rekonstrua arkitekturo. Dum tiu periodo oni konstruis tre multajn altajn konstruaĵojn kun luksaj kaj ekskluzivaj surtegmentaj apartamentoj.

Surtegmenta apartamento arkitekture estas parto de la konstruaĵo sed ofte havas alian fasonadon. Ili ofte havas grandan terason kaj panoraman elrigardon.

Kategorio:Arkitekturo
Kategorio:Domo
9728 Videen

'*9728 *Videen'''* estas asteroido de la asteroida zono, malkovrita la  de la usona astronomo Schelte J. Bus elde la Observatorio de Siding Spring, apud Coonabarabran en Novsudkimrio (Aŭstralio).

## Nomo 
Ĝia nomo honoras *Gordon Videen*, sciencan esploriston kun la *Space Science Institute'' de Boulder (Koloradio). Li estas fakulo pri teoria modelo kaj eksperimenta mezuro de difuzo de la lumo fare de la kometa kaj asteroida polvo, kaj de la polvo en tera atmosfero.

## Eksteraj ligiloj 
* 
* 
* 

Kategorio:Asteroidoj de la ĉefa zono
Kategorio:Malkovrita de Schelte J. Bus
Kategorio:Astronomiaj objektoj malkovritaj en 1981